ΑΘΗΝΑ 14/2/2019

ΑΡ. ΠΡΩΤ.: 1279

**ΔΕΛΤΙΟ ΤΥΠΟΥ**

**Δευτέρα 18/2/2019 και ώρα 8:30πμ**

**Συγκέντρωση καθαριστριών, πρώην Εργολαβικό Προσωπικό**

**Νοσοκομείων Δρομοκαϊτειο και Άγιο Σάββα έξω από το Υπουργείο Υγείας**

**ΑΠΟΛΥΟΝΤΑΙ ΟΙ ΚΑΘΑΡΙΣΤΡΙΕΣ**

Στηρίζουμε και καλύπτουμε την κινητοποίηση του πρώην εργολαβικού προσωπικού των οποίων λήγουν οι συμβάσεις τους και απολύονται, την οποία οργανώνουν τα Σωματεία Εργαζομένων του Δρομοκαϊτείου και του Αγίου Σάββα την Δευτέρα 18/2/2019 με Συγκέντρωση 8.30π.μ. έξω από το Υπουργείο Υγείας.

**Η Κυβέρνηση επιδιώκει την ομηρία του εν λόγω προσωπικού για ψηφοθηρικούς λόγους. Για αρκετά χρόνια τους «έπιναν το αίμα» οι εργολάβοι και τώρα η Κυβέρνηση τους πετάει στο δρόμο ως επιβράβευση των αγώνων που έκαναν να γλιτώσουν από τους εργολάβους. Αγώνες οι οποίοι έγιναν όχημα να κερδίσουν τις καρέκλες της εξουσίας.**

Ζητήσαμε από τον Υπουργό Υγείας την παράταση των συμβάσεων έως τέλους του χρόνου και την έκδοση ενιαίας προκήρυξης για όλα τα Νοσοκομεία.

**Μάταια!!!**

**Το Σχέδιο είναι να γίνονται σπαστές προκηρύξεις ανά Νοσοκομείο, να κάνουν αιτήσεις χιλιάδες υποψήφιοι σε προεκλογική περίοδο, για να καλλιεργούν ψεύτικες προσδοκίες πρόσληψης** στο δημόσιο. Δεν θα τους περάσει.

**Διεκδικούμε την εκδίωξη όλων των εργολάβων από τα Νοσοκομεία, τη σύσταση νέων οργανικών θέσεων και τη μονιμοποίηση των συμβασιούχων πρώην εργολαβικό προσωπικό.**

Εργάζονται στα Νοσοκομεία πάρα πολλά χρόνια και δικαιούνται την εργασία τους.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ